CELEX: 62017CA0052
Language: fi
Date: 2018-08-07 00:00:00
Title: Asia C-52/17: Unionin tuomioistuimen tuomio (viides jaosto) 7.8.2018 (ennakkoratkaisupyyntö, jonka on esittänyt Bundesverwaltungsgericht – Itävalta) – VTB Bank (Austria) AG v. Finanzmarktaufsichtsbehörde (Ennakkoratkaisupyyntö — Jäsenvaltioiden lainsäädännön lähentäminen — Direktiivi 2013/36/EU — 64, 65 ja 67 artikla — Asetus (EU) N:o 575/2013 — 395 artiklan 1 ja 5 kohta — Luottolaitosten valvonta — Valvontavaltuudet ja valtuudet määrätä seuraamuksia — Suurten asiakasriskien ylärajat — Jäsenvaltion lainsäädäntö, jossa säädetään korkojen määräämisestä kyseisten ylärajojen ylittyessä — Asetus (EU) N:o 468/2014 — 48 artikla — Euroopan keskuspankin (EKP) ja kansallisten viranomaisten välinen toimivallan jako — Virallisesti aloitettu valvontamenettely)

1.10.2018   
            
            
               FI
            
            
               Euroopan unionin virallinen lehti
            
            
               C 352/5
            
         
      Unionin tuomioistuimen tuomio (viides jaosto) 7.8.2018 (ennakkoratkaisupyyntö, jonka on esittänyt Bundesverwaltungsgericht – Itävalta) – VTB Bank (Austria) AG v. Finanzmarktaufsichtsbehörde
      (Asia C-52/17) (1)
      
      ((Ennakkoratkaisupyyntö - Jäsenvaltioiden lainsäädännön lähentäminen - Direktiivi 2013/36/EU - 64, 65 ja 67 artikla - Asetus (EU) N:o 575/2013 - 395 artiklan 1 ja 5 kohta - Luottolaitosten valvonta - Valvontavaltuudet ja valtuudet määrätä seuraamuksia - Suurten asiakasriskien ylärajat - Jäsenvaltion lainsäädäntö, jossa säädetään korkojen määräämisestä kyseisten ylärajojen ylittyessä - Asetus (EU) N:o 468/2014 - 48 artikla - Euroopan keskuspankin (EKP) ja kansallisten viranomaisten välinen toimivallan jako - Virallisesti aloitettu valvontamenettely))
      (2018/C 352/06)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesverwaltungsgericht
      
         Pääasian asianosaiset
      
      
         Valittaja: VTB Bank (Austria) AG
      
         Vastapuoli: Finanzmarktaufsichtsbehörde
      
         Tuomiolauselma
      
      
                  1)
               
               
                  Oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta 26.6.2013 annetun Euroopan parlamentin ja neuvoston direktiivin 2013/36/EU 64 artiklaa ja 65 artiklan 1 kohtaa sekä luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26.6.2013 annetun Euroopan parlamentin ja neuvoston asetuksen (EU) N:o 575/2013 395 artiklan 1 ja 5 kohtaa on tulkittava siten, että ne ovat esteenä kansalliselle lainsäädännölle, jonka mukaan asetuksen N:o 575/2013 395 artiklan 1 kohdassa säädettyjen vastuun ylärajojen ylittyessä luottolaitokselle määrätään automaattisesti eliminointikorkoja, vaikka tämä täyttää kyseisen asetuksen 395 artiklan 5 kohdassa säädetyt edellytykset, joiden perusteella luottolaitos voi ylittää mainitut rajat.
               
            
                  2)
               
               
                  Kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa 16.4.2014 annetun Euroopan keskuspankin asetuksen (EU) N:o 468/2014 (YVM-kehysasetus) 48 artiklan 3 kohtaa on tulkittava siten, ettei valvontamenettelyä voida katsoa virallisesti aloitetuksi kyseisessä säännöksessä tarkoitetulla tavalla silloin, kun luottolaitos tekee ilmoituksen kansalliselle valvontaviranomaiselle asetuksen N:o 575/2013 395 artiklan 1 kohdassa säädettyjen rajojen ylityksestä, eikä silloin, kun kyseinen viranomainen on jo tehnyt päätöksen samankaltaisia rikkomuksia koskevassa rinnakkaismenettelyssä.
               
            
         (1)  EUVL C 144, 8.5.2017.